Žao mi je,
ali ne želim da budem imperator.
To me ne interesuje.
Ne želim da vladam ili osvajam nekoga.
Ja bih hteo da pomognem svima, ako je to moguće.
Jevrejima, hrišćanima, crncima, belcima...
Svi mi želimo da pomognemo jedni drugima. Ljudska bića su takva.
Mi želimo da živimo od sreće drugih, ne od njihove nesreće.
Mi ne želimo da mrzimo i preziremo jedni druge.
U ovom svetu ima mesta za sve nas.
Zemlja je bogata i može zbrinuti sve nas.
Možemo živeti slobodno i divno,
ali smo pogrešili put.
Pohlepa je zatrovala ljudske duše,
zatvorila nas u svet mržnje
i malo po malo nas je uvela u nesreću i krvoproliće.
Razvili smo brzinu, ali smo se zatvorili u sebe.
Mašine koje nam daju izobilje su nas napravile pohlepnim.
Naše znanje nas je napravilo ciničnim, naša pamet krutim i neljubaznim.
Mi previše razmišljamo, a premalo osećamo.
Nama treba ljudskost više nego mašine.
Više od pameti, treba nam ljubaznost i nežnost.
Bez ovih kvaliteta život će biti nasilan i sve će biti izgubljeno.
Avion i radio nas je približio jedne drugima.
Sama priroda ovih izuma poziva na dobrotu u Čoveku;
poziva na univerzalno bratstvo, ujedinjenje svih nas.
Čak i sada, moj glas dopire do miliona širom sveta.
Miliona očajnih muškaraca, žena i dece.
Oni su žrtve sistema koji tera ljude da muče
i zatvaraju nevine ljude.
Onima koji me čuju kažem da ne očajavaju.
Nesreća koja je nad nama je prolazna pohlepa
i ogorčenost ljudi koji se plaše puta ljudskog napretka.
Mržnja ovih ljudi će proći, diktatori će umreti
i moć koju su uzeli od ljudi će se vratiti ljudima.
I dokle god ljudi umiru, sloboda neće nestati.
Vojnici, nemojte slušati zle!
Ljude koji vas preziru, porobljavaju!
One koji upravljaju vašim životima, pričaju vam šta da radite, šta da mislite i šta da osećate!
Oni vas treniraju, hrane, tretiraju kao stoku i koriste vas kao topovsko meso!
Nemojte se prepustiti ovim neprirodnim ljudima!
Mašinski ljudi sa mašinskim umovima i mašinskim srcima!
Vi niste mašine! Vi niste stoka! Vi ste ljudi!
U vašim srcima nalazi se ljubav čovečanstva.
Vi ne mrzite. Samo nevoljeni mrze. Nevoljeni i neprirodni.
Vojnici, ne borite se za ropstvo, borite se za slobodu!
U 17. odeljku po Sv. Luki je napisano:
"Carstvo božije je u Čoveku."
Ne u jednom čoveku ili grupi ljudi,
nego u svim ljudima! U tebi!
Vi, ljudi, imate moć!
Moć da pravite mašine.
Moć da stvarate sreću.
Vi, ljudi, imate moć da napravite ovaj život slobodnim i predivnim.
Moć da napravite ovaj život predivnom avanturom!
Onda, u ime demokratije, hajde da iskoristimo tu moć!
Hajdemo da se UDRUŽIMO! Hajdemo da se borimo za novi svet.
Pristojan svet koji će dati šansu ljudima da rade,
koji će dati mladima budućnost, a starima sigurnost.
Zbog obećanja ovakvih stvari, zli su postali moćni.
Ali oni nas lažu! Oni nisu ispunili to obećanje. I nikada neće!
Diktatori oslobode sebe, ali porobe ljude!
Hajdemo da se borimo da ispunimo to obećanje!
Hajdemo da se borimo da oslobodimo svet.
Da ukinemo nacionalne prepreke,
da iskorenimo pohlepu, mržnju i netrpeljivost.
Hajdemo da se borimo za razuman svet.
Svet gde će nauka i napredak voditi ka sreći svih ljudi.
Vojnici, u ime demokratije,
hajdemo svi da se UJEDINIMO!
Film Charlie Chaplin
(1940) Veliki diktator
Muzika Peter Joseph
(2008) Zeitgeist Addendum